armvectores/hy_wikipedia_2023 huggingface dataset:
(2015) Կաչուևսկայա

(2015) Կաչուևսկայա (անգլ.՝ Kachuevskaya), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 4-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,336847 ա. մ., առավելագույնը մոտենում է 2,0958 ա. մ. հեռավորության վրա և հեռանում 2,5779 ա. մ.։ Արեգակի շուրջ մեկ ամբողջական պտույտ է կատարում 1304,8 երկրային օրվա ընթացքում, իր ուղեծրով շարժվելով միջինում 0,275904 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2015) Կաչուևսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարկովկայի շրջան

Մարկովկայի շրջան (ուկրաիներեն՝ Марківський район), շրջան Ուկրաինայի Լուգանսկի մարզում։
Ստեղծվել է 1923 թվականին։ Վարչական կենտրոնը՝ Մարկովկա։


== Աշխարհագրություն ==
Շրջանի տարածքի մակերեսը կազմում է 1200 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 19002 մարդ։ Բնակչության խտությունը կազմում էր 15,84 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Եվրատեսիլ 1981 երգի մրցույթ

Եվրատեսիլ 1981 երգի մրցույթ (անգլ.՝ Eurovision Song Contest 1981), Եվրատեսիլի 26-րդ մրցույթն է, որն անց է կացվել Իռլանդիայի մայրաքաղաք Դուբլինի RDS Simmonscourt Pavilion համալիրում։ 1981 թվականի մրցույթին մասնակցել է 20 երկիր, որոնցից Մեծ Բրիտանիան ներկայացնող Bucks Fizz խումբը իր Making your mind up երգով հաղթեց։
Կատրին Ռոբ-Գրիյե

Կատրին Ռոբ-Գրիյե (ֆր.՝ Catherine Robbe-Grillet, իսկական ազգանունը՝ Ռստակյան, սեպտեմբերի 24, 1930(1930-09-24), Փարիզի 14-րդ շրջան, Ֆրանսիա), ֆրանսահայ գրող, դոմինատրիքս, լուսանկարիչ, թատրոնի և կինոյի դերասանուհի, որը Ժան դը Բերգ և Ժաննա դը Բերգ կեղծանուններով հրապարակել է սադոմազոխիստական ստեղծագործություններ։


== Կենսագրություն ==
Կատրին Ռստակյանը ծնվել է Փարիզում, որտեղ հաճախել է միջնակարգ և ավագ դպրոց։
Սադոմազոխիստական L'Image վեպը, որը 1956 թվականին հրատարակել է Les Éditions de Minuit հրատարակչությունը, նա գրել է Ժան դը Բերգ կեղծանունով։ Ռեդլի Մեցգերը վեպի հիման վրա 1975 թվականին նկարահաել է «Պատկեր» ֆիլմը, որը հայտնի է նաև «Աննայի պատիժը» անվամբ։
Կատրին Ռստակյանը նաև Cérémonies de femmes-ի հեղինակն է (Grasset հրատ.) (1985, գրվել է Ժան դը Բերգ կեղծանվամբ) և Entretien avec Jeanne de Berg (Les Impressions Nouvelles հրատ.) (2002, Կատրին Ռոբ-Գրիյե անվամբ)։ 2004 թվականին նա իր անունով գրել է Jeune mariée. Journal, 1957-1962 ստեղծագործությունը (Fayard հրատ.)՝ իր ամուսնական կյանքի առաջին տարիների պատմությունը։ Նրա ամենավերջին հրապարակումը Le Petit Carnet Perdu-ն է (2007 թվականի մարտ, Fayard հրատ.) Ժաննա դը Բերգ կեղծանվամբ։
Նա փոքրիկ դեր է ունեցել «Անմահը» (1963) ֆիլմում՝ կատարելով Կատրին Սարայանի դերը։ Նրա վերջին ելույթը որպես դերասանուհի եղել է բեմում 2016 թվականին՝ Մարգերիտ Դյուրասի «Սավաննա Բեյում» (ռեժիսոր՝ Բևեռլի Շարպանտիե)։
1957 թվականի հոկտեմբերի 23-ին Փարիզում նա ամուսնացել է ֆրանսիացի գրող և կինոռեժիսոր Ալեն Ռոբ-Գրիյեի հետ, որը մահացել է 2008 թվականի փետրվարին։
Կատրին Ռոբ-Գրիյեն նկարահանվել է Մայա Գալուսի 1997 թվականի «Էրոտիկա։ Ճանապարհորդություն դեպի կանացի սեքսուալություն» վավերագրական ֆիլմում։ 2014 թվականին նա նկարահանվել է «Արարողություն» վավերագրական ֆիլմում, որն ուսումնասիրում է նրա կյանքը՝ որպես դոմինատրիքսի և ԲԴՍՄ (սադոմազոխիստական) համայնքի անդամի։


== Հրապարակումներ ==
L'image par Jean de Berg. Paris: Éditions de Minuit, 1956
Cérémonies de Femmes par Jeanne de Berg. Paris: Éditions Grasset 1985
Entretien avec Jeanne de Berg par Catherine Robbe-Grillet. Paris: Éditions les Impressions Nouvelles 2002
Jeune mariée: journal, 1957–1962 par Catherine Robbe-Grillet. Paris: Fayard 2004
Le Petit carnet perdu par Jeanne de Berg. Paris: Fayard 2007
"Correspondances" par Catherine Robbe-Grillet: Fayard 2012
"Alain" par Catherine Robbe-Grillet: Fayard 2012


== Ծանոթագրություններ ==


== Արտաքին հղումներ ==
Jean (ne) de Berg: A Journey
Toni Bentley (February 2014)։ «The Thin End of the Whip»։ Vanity Fair 
Catherine Robbe-Grillet Internet Movie Database կայքում
Ռիկարդո Ալամո

Նելսոն Ռիկարդո Ալամո Ֆլորեն (իսպ.՝ Nelson Ricardo Álamo Flores, դեկտեմբերի 10, 1970(1970-12-10), Կարակաս, Վենեսուելա), վենեսուելացի դերասան։ Սկառլետ Օրտիսի հետ միասին նկարահանվել է վենեսուելական հայտնի Իմ երեք քույրերը հեռուստասերիալում, որտեղ մարմնավորել է Սանտյագո Օրտեգա Դիասի դերը։
2004 թվականի մայիսին ամուսնացել է Մարջորի դե Սոուզայի հետ, սակայն հետագայում զույգը բաժանվել է։


== Ֆիլմագրություն ==


=== Ֆիլմեր ===


=== Հեռուստատեսություն ===


=== Ռեժիսորական և պրոդյուսերական աշխատանք ===


== Ծանոթագրություններ ==


== Արտաքին հղումներ ==
Ricardo Álamo Internet Movie Database կայքում
RCTV Biography Archived 2006-05-19 at the Wayback Machine.
RCR Arquitectes

RCR Arquitectes, իսպանական ճարտարապետական բյուրո՝ հիմնված Ռաֆայել Արանդայի, Կարմեն Պիհեմի և Ռամոն Վիլալտայի կողմից։ Ճարտարապետների եռյակը 2017 թվականին դարձավ Պրիցկերյան մրցանակի դափնեկիր։ Չնայած բյուրոն բազմաթիվ մրցանակներ է ստացել Պրիցկերի ճարտարապետական մրցանակաբաշխության շրջանակներում, նրանք համեմատաբար ավելի անհայտ էին, եթե համեմատենք այլ ֆինալիստների հետ։


== Պատմություն ==
Բյուրոն հիմնվել է Իսպանիայում՝ Օլոտ քաղաքի մոտ, 1988 թվականին։
1987 թվականին Արանդան, Պիհեմը և Վիլալտան ավարտեցին Կատալոնիայի Տեխնիկական համալսարանի ճարտարապետության դպրոցը, իսկ մեկ տարի անց հիմնեցին RCR Arquitectes ստուդիան։ Այսօրվա դրությամբ՝ նրանք միասին են աշխատում արդեն 30 տարի։
2012 թվականը ներառյալ՝ ճարտարապետներն աշխատում էին միայն Իսպանիայում, հետագայում նրանց աշխարհագրությունն ընդլայնվեց՝ RCR-ի կառույցները հայտնվեցին Ֆրանսիայում, Բելգիայում, Դուբայում։


== Ընտրյալ աշխատանքներ ==
Բյուրոն նախագծել է Soulages թանգարանի հսկայածավալ շենքը, որը տեղակայված է ֆրանսիական Ռոդեզ քաղաքում։ Շենքի նախագծման մրցույթը բյուրոն շահել է՝ հաղթելով 2007 թվականին տեղի ունեցած ճարտարապետական մրցույթում։


== Ծանոթագրություններ ==
Կանդալակբաշևո

Կանդալակբաշևո (ռուս.՝ Кандалакбашево, բաշկիրերեն՝ Ҡандалаҡбаш), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 82 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլլա Վիչենտինա

Վիլլա Վիչենտինա (իտալերեն՝ Villa Vicentina), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 1403 մարդ 2008 թվականի մարդահամարի տվյալների, բնակչության խտություն՝ 268 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 33059։ Հեռախոսային կոդ՝ 0431։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0431 96048
Էլեկտրոնային փոստ՝ segretario.villa-vicentina@eell.regione.fvg.it
Պաշտոնական կայք՝ http://www.comune.villavicentina.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պեսչանկա (Օմուտնայայի վտակ)

Անվան այլ կիրառումների համար տե՛ս՝ Պեսչանկա (այլ կիրառումներ)Պեսչանկա (ռուս.՝ Песчанка), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Օմուտնայա գետի աջ ափին՝ 19 կմ հեռավորության վրա։ Գետի երկարությունը 18 կմ է։
Գետի ակունքը գտնվում է 3 կմ հյուսիս-արևմուտք Ստրուգովսկի գյուղում, Օմուտնինսկ գյուղից 17 կմ հարավ-արևմուտք։ Գետը հոսում է դեպի հյուսիս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100029874
Հիդրոլոգիական ուսումնասիրությունների կոդը - 111102987
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մանդրա (Եփրատից ձախ)

Անվան այլ կիրառումների համար տե՛ս՝ Մանդրա (այլ կիրառումներ)Մանդրա, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Արևմտյան Եփրատի ձախ կողմում, Կամախ գյուղաքաղաքից 22-23 կմ հարավ-արևմուտք։ Մոտակայքում կար ևս երկու համանուն գյուղեր։
Տարածքը անտառապատ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շաքիի խաների պալատ

Շաքիի խաների պալատ (ադրբ.՝ Şəki Xan sarayı), պալատ Ադրբեջանի Հանրապետության Շաքի քաղաքի հյուսիս-արևելյան մասում։ Կառուցվել է 1790-1797 թվականներին՝ Մեհեմմեդհեսեն խանի ժամանակ։ Պատմա-Ճարտարապետական արգելոցի տարածքում գտնվող պալատը համաշխարհային պատմական և ճարտարապետական հուշարձան է։ 18-րդ դարում պարսկական ոճով կառուցված պալատը ներկայումս գործում է որպես թանգարան։
2019 թվականի հուլիսի 7-ին Շաքիի պատմական կենտրոնը Շաքիի խաների պալատի հետ միասին ընդգրկվել է ՅՈՒՆԵՍԿՕ-ի Համաշխարհային ժառանգության ցուցակում ։


== Պատմություն ==
Պալատը կառուցվել է 18-րդ դարում։ Շանդոր Ռադոն նշում է, որ պալատը կառուցվել է 1760 թվականին Հուսեյին խանի կողմից։ Հետագայում պալատը վերանորոգվել է։ Արվեստի հանրագիտարանում նշվում է, որ պալատը կառուցվել է 1791-92 թվականներին։ Ադրբեջանի խորհրդային հանրագիտարանը ցույց է տալիս, որ պալատը կառուցվել է XVIII դարի 60-ականներին՝ Հուսեյին խան Կոշակի հրամանով։ Բրոքհաուզի և Եֆրոնի հանրագիտական բառարանում նշված է, որ պալատը և ամրոցի պատերը միաժամանակ կառուցվել են 1765 թվականին ։ Բրիտանիկա հանրագիտարանի 1890 թվականի հրատարակության մեջ նշվում է, որ ամրոցի պատերը կառուցվել են 1765 թվականին, իսկ պալատը կառուցվել է որոշ ժամանակ անց։


== Շաքիի խաների պալատի տեսարաններ ==
Պալատի շենքը
		
		
		
		
		


== Տես նաև ==
Շաքի (քաղաք)
Շիրվանշահերի ապարանքներ


== Ծանոթագրություններ ==
Նորվեգիայի պաշտպանության նախարարություն

Նորվեգիայի պաշտպանության նախարարություն (բուկմոլ՝ Forsvarsdepartement), Նորվեգիայի Թագավորության պաշտպանության նախարարությունը գործադիր իշխանության հանրապետական մարմին է, որն իրականացնում է պաշտպանության բնագավառում Նորվեգիայի Թագավորության կառավարության քաղաքականությունը։ Պաշտպանության նախարարությունը ղեկավարում է գործակալությունների մի մեծ խումբ, որպեսզի կապ չունեն արտաքին գործերի նախարարության հետ, որը ղեկավարում է Նորվեգիայի ներսում կատարվող բոլոր հետախուզական գործակալություններին։ Նախարարությունը գտնվում է Նորվեգիայի Օսլո քաղաքում։


== Հիմնական խնդիրներ ==
Ռազմավարական վերլուծություն, հետազոտություններ և դրանց մշակում
Կառուցվածքային պլանավորում
Պլանավորում, բյուջետավորում և դրանց իրականացումը միջին և կարճ ժամկետում
Ճգնաժամային կառավարում
Քաղաքականության անվտանգության մշակում և իրականացվու
Ներքին աուդիտ
Ներքին վարչակազմ
Իրավական հարցեր
Մարդկային ռեսուրսների ռազմավարական կառավարում
Ռազմատեխնիկական զարգացում այլ երկրների հետ համագործակցությանից
Ռազմավարական տեխնոլոգիայի կառավարում տեղեկատվական տեխնոլոգիաների միջոցով


== Բաժանմունքներ ==
Գործադիր քարտուղարությունը
Կապի բաժանմունք
Ներիքին աուդիտի բաժանմունք
Քաղաքականության անվտանգության բաժանմունք
Անձնակազմի ղեկավարման և ընդհանուր ծառայության բաժանմունք
Հարցերի և ֆինանսների կառավարման բաժանմունք
Ռազմական քաղաքականության և երկարաժամկետ պլանավորման բաժանմունք


== Արտաքին հղումներ ==
Նորվեգիայի պաշտպանության նախարարություն
Թեհմինե Խաչատրյան

Թեհմինե Սամվելի Խաչատրյան (1982, Երևան, Հայկական ԽՍՀ, ԽՍՀՄ), դերասանուհի։


== Կենսագրություն ==
Թեհմինե Խաչատրյանը ծնվել է 1982 թվականի հոկտեմբերի 12-ին Երևանում։ 1999 թվականին ավարտել է միջնակարգ դպրոցը, ապա 2001-2005 թվականներին սովորել է Երևանի թատրոնի և կինոյի պետական ինստիտուտի ռուս-դերասանական բաժնում՝ Ալեքսանդր Գրիգորյանի արվեստանոցում։
2005 թվականից որպես դերասանուհի աշխատում է Երևանի Կոնստանտին Ստանիսլավսկու անվան ռուսական պետական դրամատիկական թատրոնում։


== Ընտանիք ==
Թեհմինե Խաչատրյանը դերասան Իշխան Ղարիբյանի կինն է։


== Ներկայացումներ ==
Պյոտր Բոմարշեի «Ֆիգարոյի ամուսնությունը»  (Մարսելինա)
Անտոն Չեխովի «Երեք քույր» (Մաշա)
Ավքսենտի Ցագարիի «Խանումա» (Թեկլե)
Կավոզիի «Ֆելդֆեբել Բաթերֆլայ» (Արևիկ)
Ալեքսանդի Շիրվանզադեի «Մորգանի խնամին» (Մագդալենա)
Նիլ Սայմոնի «Հրավիրված ընթրիք» (Գաբրիելա)
Յուրի Պոլյակովի «Ինչպես աստվածներ» (Սվետլանա)
Էդուարդ Դե Ֆիլիպպոյի «Ֆիլումենա Մարտուրանո» (Ֆիլումենա Մարտուրանո)


== Ծանոթագրություններ ==
Պոսկակուխա

Պոսկակուխա (ռուս.՝ Поскакуха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի ձախ ափով՝ 15 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100007548
Հիդրոլոգիական ուսումնասիրությունների կոդը - 115100754
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսանդրովկա (գյուղ, Ալշեևսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка, բաշկիրերեն՝ Александровка), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրանսգրեսիա

Տրանսգրեսիա (լատ.՝ transgressio - անցում), ծովի ներխուժումը ցամաք՝ երկրակեղևի մայրցամաքային մասի իջեցման հետևանքով։ Հայտնի է ամբողջ երկրաբանական պատմության ընթացքում։ Տրանգրեսիան հակադրվում է ռեգրեսիային (ծովի նահանջ)։


== Ծանոթագրություններ ==
Նիմփաներն ու սատիրը

«Նիմփաներն ու սատիրը» (ֆր.՝ Nymphes et un satyre), ֆրանսիացի նկարիչ, ակադեմիական սալոնային կերպարվեստի ներկայացուցիչ Ուիլյամ Բուգրոյի նկարներից։ Այս ստեղծագործությունը հեղինակը վրձնել է 1873 թվականին։ Յուղաներկով կտավի չափերն են՝ 260,4 × 182,9 սմ։
Այսօր «Նիմփաներն ու սատիրը» ստեղծագործությունը պահպանվում և ցուցադրվում է Ստեռլինգ և Ֆրանսին Քլարքների արվեստի ինստիտուտում (Ուիլյամսթաուն, Մասաչուսեթս, ԱՄՆ)։


== Պատմություն ==
«Նիմփաներն ու սատիրը» ստեղծագործությունը հեղինակը վրձնել է 1873 թվականին։ Առաջին անգամ հանրությանը ցուցադրվել է Փարիզի սալոնում՝ նույն թվականին։ Այդտեղից նկարը գնում է ամերիկացի բիզնեսմեն Ջոն Վուլֆը (John Wolfe, 1821-1894):  
1882 թվականին նկարը Նյու Յորքում կայացած աճուրդից գնում է Բրոդվեյում գտնվող «Hoffman House» հյուրանոցի սեփականատեր Էդվարդ Սթոքսը (Edward S. Stokes, 1841-1901): Վերջինս նկարը կախում է հյուրանոցի բարի պատին, որ այցելուներ ավելի շատ լինեն. ընդ որում, այդ բարը նախատեսված էր միայն տղամարդկանց համար, որի պատճառով կտավը սկանդալային համբավ ձեռք բերեց։
Սթոքսի մահից հետո՝ 1901 թվականին «Նիմփաներն ու սատիրը» ստեղծագործությունը ձեռք է բերում կրոնական մի բարոյախոս, որը թաքցնում է նկարը «Manhattan Storage Company»-ի պահոցներում. այստեղ կտավը մնում է ավելի քան 40 տարի։ 
1942 թվականին այն գնում է կոլեկցիոներ Ռոբերտ Ստեռլինգ Քլարքը. արդյունքում նկարը մաս դարձավ Ստերլինգ և Ֆրանսին Քլարքների արվեստի ինստիտուտի հավաքածուի։


== Նկարագիր ==
«Նիմփաներն ու սատիրը» կտավում պատկերված են նիմփաների հոլանի խումբ։ Վերջիններս ջրում լողանալուց նկատել են իրենց հետևող սատրիրին։ Շրջապատելով նրան բոլոր կողմերից, նիմփաները նրան քարշ են տալիս դեպի ջուրը, իսկ սատիրը փորձում է սմբակներով հենված մնալ իր տեղում։ 


== Տես նաև ==
Նիմփաներ
Սատիրներ


== Ծանոթագրություններ ==


== Արտաքին հղումներ ==
«Նիմփաներն ու սատիրը» (անգլերեն)
Կտավի մասին (անգլերեն)
Վահան Եղիազարյան

Վահան Եղիազարյան (սեպտեմբերի 5, 1948(1948-09-05), Ապարան, Հայկական ԽՍՀ, ԽՍՀՄ), կուսակցական, պետական գործիչ, ՀՀ քաղաքացիական ծառայության երկրորդ դասի պետական խորհրդական (29.12.2003 թ.), Բնապահպանության միջազգային ակադեմիայի պատվավոր անդամ (1998 թ.), Հայաստանի ժուռնալիստների միության անդամ (1986 թ.), Ժուռնալիստների միջազգային ֆեդերացիայի անդամ (1999 թ.), Ապարանի շրջանի Վարդենիս (գյուղ)ի համայնքի պատվավոր քաղաքացի (30.05.2003 թ.)։


== Կրթություն ==
1965 թվականին ավարտել է Երևանի Խաչատուր Աբովյանի անվան թիվ 84 միջնակարգ դպրոցը, 1970 թվականին՝ Երևանի պետական համալսարանի տնտեսագիտական ֆակուլտետը, 1998 թվականին՝ USAID կրթական ակադեմիայի տնտեսագիտական ժուռնալիստիկա բաժնի երկամյա դասընթացը։


== Գործունեությունը ==
1970-1974 թվականներին աշխատել է ԽՍՀՄ էլեկտրոնային արդյունաբերության նախարարության Ապարանի «Նիգ» գործարանում։ Եղել է ճարտարագետ-տնտեսագետ, պլան-տնտեսագիտական բաժնի պետ, ապա՝ գործարանի արհմիության կոմիտեի ազատված նախագահ։ 1974-1982 թվականներին աշխատել է Հայաստանի կոմերիտական կառույցներում։ 1974-1976 թվականներին եղել է ՀԼԿԵՄ Ապարանի շրջկոմի 1-ին քարտուղար, 1976-1982 թվականներին՝ ՀԼԿԵՄ կենտկոմի գործերի կառավարիչ։ 1982-1989 թվականներին աշխատել է ՀԿԿ կենտկոմի գործերի կառավարչության հրատարակչության հարցերով հրահանգիչ, 1989-1991 թվականներին՝ ՀԿԿ կենտկոմի գործերի կառավարչի տեղակալ, ապա՝ գործերի կառավարիչ։ 1991-1993 թվականներին եղել է ՀՀ ձեռնարկությունների և կազմակերպությունների «Արմենի» ասոցիացիայի առաջատար մասնագետ-խորհրդական։ «Արմենիա» ասոցիացիան համախմբել է ՀՀ ռազմարդյունաբերության համալիրի ձեռնարկությունները։ Անմիջականորեն զբաղվել է Հայաստանի Հանրապետությունից դուրս գտնվող մատակարար ձեռնարկությունների հետ կապերի հարցերով։ 1993-1994 թվականներին աշխատել է ՀՀ կառավարության տնտեսական վարչության պետի առաջին տեղակալ, 1994-1997 թվականներին՝ Ռուսաստանի Դաշնությունում ՀՀ կառավարության գործերի կառավարչության տնօրինության ղեկավար, 2000-2002 թվականներին՝ ՀՀ կառավարությանն առընթեր տեղեկատվության և գրահրատարակչության վարչության պետի տեղակալ, 2002-2011 թվականներին՝ ՀՀ տնտեսական մրցակցության պաշտպանության պետական հանձնաժողովի աշխատակազմի ղեկավար։ 2011 թվականին նշանակվել է ՀՀ մշակույթի նախարարի խորհրդական։ 1997 թվականին ընտրվել է Արտասահմանյան երկրների հետ մշակութային կապի և համագործակցության հայկական ընկերության նախագահի տեղակալ։


== Գրականություն ==
Տիգրան Հայազն, Վարդենիս. հանրագիտարան։ Երևան, 2009 թ., էջ 46-47։
Ջեյմս Մասլոու

Մասլոու Ջեյմս (անգլ.՝ James David Maslow, հուլիսի 16, 1990(1990-07-16), Նյու Յորք, Նյու Յորք, ԱՄՆ), ամերիկացի դերասան, երգիչ և պարող։
Առավել հայտնի է «Դեպի մեծ ժամանակներ» ֆիլմի Ջեյմս դերը, որը ցուցադրվել է «Nickelodeon» հեռուստաալիքով։


== Կենսագրություն ==
Ջեյմսը ծնվել է Նյու Յորք քաղաքում, Կեծի Բյորջի և Մայկա Մասլոյի ընտանիքում։ Մեծացել և սովորել է Կալիֆորնիա նահանգի Սան Դիեգո քաղաքում։
։
Նա ունի եղբայր՝ Ֆիլիպը և քույրեր Էլիսոնը և Դանիէլլան։ Ջեյմսը սկսել է երգել 6 տարեկանից, Ջեյմսի ծնողները նրան ուղարկեցին Սան Դիեգոի մանկական երգչախումբ։ Նա ավարտել է Լա Խոյաի և Տորի Պեյնսի դպրոցները, Միյուրլանդսի ավագ դպրոցը և Սան Դիեգոի արվեստի դպրոցը։ Ջեյմսը 10 տարեկանում ստացել է մի փոքր դեր Սան Դիեգոի «Լա Բոհեմա» օպերայում։ Ջեյմսը գնաց «Լա Ջոլա դրամատիկական թատրոն» և 14 տարեկանում ստացավ իր սեփական գործակալը։


== Կարիերա ==
Նրա հեռուստատեսային դեբյուտը տեղի է ունեցել «iCarly» ֆիլմի «Տեսա նրան առաջինը» էպիզոդում, որտեղ նա կատարում է Շեյնայի դերը։ 2009 թվականին ստեղծվեց «Big Time Rush» երաժշտական խումբը, որի 4 անդամներից մեկը դարձավ Ջեյմսը։ 2009 թվականի նոյեմբերի վերջին Nickelodeon հեռուստաալիքով սկսեց հեռարձակվել «Առաջ հաղթանակ» ֆիլմը։ Այն 4 ընկերների մասին էր, ովքեր ցանկանում էին ստեղծել իրենց խումբը։ Մասլոում նա կատարում էր Ջեյմս Դայմոնդի դերը։ 2014 թվականին Ջեյմսը մասնակցել է «Պար աստղերի հետ» շոուին։ Նա պարում որպես իր զույգ ընտրել էր պրոֆեսիոնալ պարուհի Պետո Մարգարոիդին։


== Ֆիլմագրություն ==


== Ծանոթագրություններ ==


== Արտաքին հղումներ ==
Джеймс Маслоу Internet Movie Database կայքում
Джеймс Маслоу Թվիթթերում
Տերնիե (կանտոն)

Տերնիե (ֆր.՝ Tergnier), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Լան օկրուգի մեջ։ Համաձայն 2006 թվականի մարդահամարի կանտոնի բնակչությունը 18153 մարդ էր։Կանտոնի համարը 242 է։ Տերնիե կանտոնում կա 4 կոմունա, որոնցից ամենամեծը Տերնիե կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կալինովո (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ԿալինովոԿալինովո (ուկրաիներեն՝ Калинове), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Կալինովո գյուղում բնակվում էր 627 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոտկա (այլ կիրառումներ)

Կոտկա անունը կամ տերմինը կարող է վերաբերել հետևյալ հոդվածներին․

Կոտկա - գյուղ Էստոնիայի Կուուսալու շրջանի կազմում։
Կոտկա - գյուղ Էստոնիայի Հաանյա շրջանի կազմում։
Բժեդուխովսկայա

Բժեդուխովսկայա (ռուս.՝ Бжедуховская), ստանիցա Ռուսաստանի Դաշնության Կրասնոդարի երկրամասի Բելորեչենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավլախոտ սովորական

Ավլախոտ սովորական (լատ.՝ Descurainia sophia), կաղամբազգիների ընտանիքի երկշաքիլավոր, ձմեռող մոլախոտ։ Աճում է նաև գարնանյին ձևերով։ Ծլելուն պես առաջացնում է լավ զարգացած, ճյուղավորվող, ճկուն արմատային համակարգ։
Գլխավոր ցողունը սովորաբար վերձիգ է, հիմքի մասում՝ ճյուղավոր։ Ծաղկաբույլը կազմված է բազմածաղիկ ողկույզներից, որոնք պտուղներ տալու ժամանակ երկարում են։ Ողկույզները սովորաբար դասավորվում են ցողունի վերին մասում։ Ծաղիկն ունի բաց դեղին պսակաթերթ, երկար ծաղկակոթ։ Պտղի երկարությունը 25 մմ-ի է հասնում։ Պատիճները բացվող են։ Բույսը տալիս է մինչև 700 000 սերմ։
Տարածված է մոլորակի բարեխառն գոտիներում, Հայաստանում աճում է մինչև ծովի մակերևույթից 2400 մ բարձրության վրա։ Որպես անասնակեր վտանգավոր է, հատկապես ծաղկման ու պտղաբերման փուլում, որովհետև այդ ընթացքում բույսի գեներատիվ օրգանները պարունակում են մինչև 1,5 տոկոս սինիգիրին։


== Աղբյուրներ ==
Ռ․ Ս․ Կարապետյան - Հայաստանում տարածված մոլախոտերի ատլաս։ Լույս հրատարակչություն, Երևան, 1980
ԱԶ Ալկմար

ԱԶ Ալկմար (հոլ.՝ AZ Alkmaar), հոլանդական ֆուտբոլային ակումբ Ալկմարից։ Ակումբը հիմնադրվել է 1967 թվականին և ներկայումս հանդես է գալիս Էրեդիվիզիում՝ Նիդերլանդների բարձրագույն դիվիզիոնում։ Տնային հանդիպումներն անցկացնում է ԱՖԱՍ մարզադաշտում։
ԱԶ-ն հաղթել է Նիդերլանդների առաջնությունը 2 անգամ՝ 1980-81 և 2008-09 մրցաշրջաններում։ 1981 թվականին նրանք դուրս եկան ՈՒԵՖԱ Գավաթի եզրափակիչ, սակայն այստեղ 5-4 հաշվով պարտվեցին Իպսվիչ Թաունին։ Բացի այդ, ԱԶ-ն 4 անգամ հաղթել է Նիդերլանդների գավաթը։


== Նվաճումներ ==


=== Ազգային ===
Նիդերլանդների առաջնություն
Հաղթող (2)․ 1980–81, 2008–09
Երկրորդ տեղ (2)․ 1979–80, 2005–06
Նիդերլանդների երկրորդ դիվիզիոն
Հաղթող (3)․ 1959–601, 1995–96, 1997–98
Երկրորդ տեղ (3)․ 1956–571, 1967–68, 1971–72
Նիդերլանդների երրորդ դիվիզիոն
Երկրորդ տեղ (1)․ 1963–641
Նիդերլանդների գավաթ
Հաղթող (4)․ 1977–78, 1980–81, 1981–82, 2012–13
Երկրորդ տեղ (2)․ 2006–07, 2016–17
Նիդերլանդների սուպերգավաթ
Հաղթող (1)․ 2009
Երկրորդ տեղ (1)․ 2013


=== Միջազգային ===
ՈՒԵՖԱ Գավաթ
Երկրորդ տեղ (1)․ 1980–81
Կիսաեզրափակիչ (1). 2004–05
Քառորդ եզրափակիչ (3)․ 2006–07, 2011–12, 2013–14


== Ծանոթագրություններ ==


== Արտաքին հղումներ ==
ԱԶ Ալկմարի պաշտոնական կայքը
ԱԶ Ալկմարի պաշտոնական Ֆեյսբուքի էջը
ԱԶ Ալկմարի պաշտոնական Տվիտերի էջը
ԱԶ Ալկմարի պաշտոնական Ինստագրամի էջը
ԱԶ Ալկմարի պաշտոնական ՅուԹյուբի էջը
ԱԶ Ալկմարը transfermarkt-ում
ԱԶ Ալկմարը futbol24.com-ում
ԱԶ Ալկմարը soccerway.com կայքում
ԱԶ Ալկմարը ՈՒԵՖԱ-ի պաշտոնական կայքում
Ռոկաբիանկա

Ռոկաբիանկա (իտալերեն՝ Roccabianca), կոմունա Իտալիայում, Գտնվում է Էմիլիա Ռոմանիա մարզում՝ Պարմա գավառում։
Բնակչությունը կազմում է 3130 մարդ։ Բնակչության խտությունը՝ 78 մարդ/կմ²։ Զբաղեցնում է 40 կմ² տարածք։ Փոստային ինդեքս՝ 43010։ Հեռախոսային կոդը՝ 0521։


== Ծանոթագրություններ ==
Բելոնա (Կազերտայի գավառ)

Բելոնա (իտալերեն՝ Bellona), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 5,109 մարդ։ Բնակչության խտությունը կազմում է 440 մարդ/կմ²։ Զբաղեցնում է 11.7 կմ² մակերես տարածք։ Փոստային ինդեքս՝ 81041, հեռախոսային կոդ՝ 0823։


== Ժողովրդագրություն ==


== Ծանոթագրություններ ==
(2175) Անդրեա Դորիա

(2175) Անդրեա Դորիա (անգլ.՝ Andrea Doria), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 12-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,21598 ա. մ., առավելագույնը մոտենում է 1,7586 ա. մ. հեռավորության վրա և հեռանում 2,6733 ա. մ.։ Արեգակի շուրջ մեկ ամբողջական պտույտ է կատարում 1204,89 երկրային օրվա ընթացքում, իր ուղեծրով շարժվելով միջինում 0,298783 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2175) Անդրեա Դորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոլբոլա

Բոլբոլա, գետակ Կուրի ավազանում, նրա ձախակողմյան վտակ Փոցխովի աջ օժանդակը։ Հոսում է Ախալցխա քաղաքի մոտակայքում։ Ամռան ամիսներին գրեթե ցամաքում է։


== Ծանոթագրություններ ==
(3482) Լեսնայա

(3482) Լեսնայա (անգլ.՝ Lesnaya), աստերոիդ աստերոիդների հիմնական գոտում։ Հայտնաբերվել է 1975 թվականի նոյեմբերի 2-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,78171 ա. մ., առավելագույնը մոտենում է 2,3071 ա. մ. հեռավորության վրա և հեռանում 3,2563 ա. մ.։ Արեգակի շուրջ մեկ ամբողջական պտույտ է կատարում 1694,6 երկրային օրվա ընթացքում, իր ուղեծրով շարժվելով միջինում 0,21244 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3482) Լեսնայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դու գընում ես անդարձ ճամփան...

«Դու գընում ես անդարձ ճամփան...», Հովհաննես Թումանյանի բանաստեղծություններից։


== Պատմություն ==
Հովհաննես Թումանյանի այս բանաստեղծության գրման ստույգ տարեթիվը հայտնի չէ։ Ձեռագրից կարելի է ենթադրել, որ գրված է 1900-ական թվականներին։
Եղիշե Չարենցի անվան գրականության և արվեստի թանգարանի Թումանյանի ֆոնդում (№ 55) պահվում է մեկ ինքնագիր։
Առաջին անգամ տպագրվել է Երևանում՝ 1934 թվականին լույս տեսած Հովհաննես Թումանայնի «Գեղարվեստական երկեր» գրքում (էջ 117), այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 519)։
Հովհաննես Թումանյանի երկերի լիակատար ժողովածուի 1-ին հատորում արտատպվել է ինքնագրից։


== Ծանոթագրություններ ==
Արսլան-Թաշ

Արսլան-Թաշ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դադուշ

Դադուշ, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Խոհանոց: Վերջին կռիվը

Խոհանոց։ Վերջին կռիվը (ռուս.՝ Кухня. Последняя битва), ռեժիսոր Անտոն Ֆեդոտովի ռուսական կատակերգական գեղարվեստական ֆիլմը, որը «Խոհանոց» հեռուստասերիալի 6-րդ եթերաշրջանի շարունակությունն է։ Ռուսաստանի կինոթատրոններում ֆիլմի պրեմիերան կայացել է 2017 թվականի ապրիլի 20-ին։


== Սյուժե ==
Ռուսաստանի նախագահի խնդրանքով Վիկտոր Բարինն իր թիմի հետ ուղևորվում է Սոչի՝ խոհարարների միջազգային մրցույթին մասնակցելու համար։ Ինչպես պարզվում է, օգնություն է պետք գալիս իր որդուն, ում մասին Վիկտորն իմանում է առաջնությունից առաջ։


== Գլխավոր դերերում ==
Դմիտրի Նազարով - Վիկտոր Պետրովիչ Բարինով,  Ռուսաստանի խոհարարական հավաքականի շեֆ-խոհարարը 
Դմիտրի Նագիև - Դմիտրի Վլադիմիրովիչ Նագիև, Claude Monet ռեստորանի տերը, աշխարհի խոհարարական չեմպիոնատի վարողը
Սերգեյ Լավիգին - Սենյա (Արսենի Անդրեևիչ Չուգանին), Victor ռեստորանի շեֆ-խոհարարը, Ռուսաստանի խոհարարական հավաքականի խոհարար, մսի մասնագետ
Օլեգ Տաբակով - Պյոտոր Արկադևիչ Բարինով, Վիկտոր Բարինովի հայրը
Անֆիսա Չեռնիխ - Աննա Սարինա, Ֆրանսիայի խոհարարական հավաքականի խոհարար, Իվանի սիրեցյալը
Կիրիլ Կովբաս - Իվան Վիկտորովիչ Նաբակով, հաքեր, Ռուսաստանի խոհարարական հավաքականի խոհարար, Վիկտոր Բարինովի որդին
Սերգեյ Եպիշև, Լյովա (Լև (Լև Սեմյոնովիչ Սոլովյով), Ռուսաստանի խոհարարական հավաքականի խոհարար
Միխայիլ Տարաբուկին - Ֆեդյա (Ֆեոդոր Միխայլովիչ Յուրչենկո),  Ռուսաստանի խոհարարական հավաքականի խոհարար, ձկան մասնագետ
Նիկիտա Տարասով - Լուի Բենուա, Ռուսաստանի խոհարարական հավաքականի հացթուխը
Վալերիա Ֆեդորովիչ - Կատա (Եկատերինա Վիկտորովնա Սեմյոնովնա), Ռուսաստանի խոհարարական հավաքականի խոհարար, Վիկտոր Բարինովի դուստրը, Դենիսի կինը


=== Էպիզոդներում ===
Միխայիլ Բաշկատով - Դենիս Անդրեևիչ Կռիլով, երաժիշտ, Կատյայի ամուսինը
Մարինա Մագիլևսկայա - Ելենա Պավլովնա Սոկոլովա, Վիկտոր Բարինովի կինը
Օլգա Կուզմինա - Անաստասիա Ստեպանովնա Ֆոմինա, Victor ռեստորանի մշակութային տնօրեն
Դիանա Պաժարսկայա - Դարյա Իվանովնա, Eleon հյուրանոցի աղախին
Վասիլիսա Նեմցովա - Մաշա, Դենիսի և Կատյայի դուստրը
Անատոլի Գարբունով - Ռուսաստանի նախագահը
Իգոր Իվանով - Սերգեյ Սերգեևիչ, ՌԴ-ի նախագահի աշխատակազմի ղեկավար
Վլադիսլավ Գանդրաբուրա-կրտսեր- Իվանի ընկերը
Օլեգ Գաաս - առաջին գվարդիականը
Անդրեյ Սորոկա - երկրորդ գվարդիական
Վալերի Աֆանասև  - ռուս զբոսաշրջիկ
Օլգա Վասիլևնա - ռուս զբոսաշրջիկ
Դենիս Տաջեդդին - Ռոզա
Միքայել Ջանիբեկյան - տաքսու վարորդ


=== Կամեո ===
Սվետլանա Զայնալովա - լուրերի հաղորդավար
Անտոն Ֆեդոտով - աշխարհի խոհարարական արվեստի առաջնության ռեժիսորը
Անդրեյ Մալախով - աշխարհի խոհարարական առաջնության վարողը


== Նկարահանումները ==
Նախապես պլանավորել էին ֆիլմը նկարահանել Չինաստանում (աշխատանքային վերնագիրն էր «Խոհանոց Շանհայում»)։ Սակայն արդյունքում ֆիլմը որոշեցին նկարահանել Ռուսաստանում (Սոչիում և Մոսկվայում) և Աբխազիայում և արդեն մեկ այլ անվանումով՝ «Խոհանոց։ Վերջին կռիվը»։ Նկարահանումներն ընթացել են 2016 թվականի սեպտեմբերից մինչև 2017 թվականի փետրվար։


== Մարքեթինգ ==
Թիզեր-թրեյլերը կայքերում հայտնվել է 2016 թվականի դեկտեմբերի 5-ին։


== Փաստեր ==
Ֆիլմի նկարահանումներին մասնակցություն են ունեցել այնպիսի հայտնի խոհարարներ, ինչպիսիք են Ստյուարդ Յան Բելլը, Դեմիեն Դյուվիոն, Ուիլյամ Լամբերտին և այլք։


== Ծանոթագրություններ ==
Կաբան Տիվիս

Կաբան Տիվիս (ռուս.՝ Кабан-Тывис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բար գետի ափին։ Գետի երկարությունը կազմում է 31 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076264
Կոդը ըստ հիդրոլոգիական հետազոտության (ՌԴ) — 103007626
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մոխրոտիկը (ֆիլմ-բալետ, 1985)

Մոխրոտիկը (ռուս.՝ Золушка), 1985 թվականին նկարահանված հեռուստատեսային բալետ, որն ստեղծել են Կոնստանտին Սերգեևը և ռեժիսոր Վիկտոր Օկունցովն ըստ «Մոխրոտիկը» համանուն բալետի, որը բեմադրվել է 1946 թվականին, Մարիինյան թատրոնում։ էկրանավորվել է բալետի 1964 թվականին խմբագրված տարբերակը։ Այս ֆիլմը հենց հեռուստաբալետ է, ոչ թե բալետի էկրանավորում, քանի որ այն նկարահանվել է ըստ ռեժիսորական սցենարի, ինչպես ֆիլմը։
Հեռուստաֆիլմի սյուժեի հիմքում Մոխրոտիկի բարի ու հուզիչ պատմությունն է ըստ Շառլ Պերոյի հեքիաթի։


== Դերերում ==
Գաբրիելլա Կոմլևա` Մոխրոտիկ
Մարատ Դաուկաև` Արքայազն
Լյուբով Գալինսկայա` Չարք
Մարգարիտա Կուլլիկ
Անելինա Կաշիրինա
Վալենտին Օնոշկո


== Նկարահանող խումբ ==
Սցենարի հեղինակ` Վիկտոր Օկունցով
Բեմադրող ռեժիսորներ` Կոնստանտին Սերգեև և Վիկտոր Օկունցով
Խորեոգրաֆ` Կոնստանտին Սերգեև


== Մոխրոտիկի այլ էկրանավորումներ ==
Մեգի Մարեն Ֆիլմսը 1989 թվականին ֆիլմ-բալետ է նկարահանել ըստ 1985 թվականին Լիոնի օպերայում բեմադրած բալետի, որն ուղղակի այս բալետի էկրանավորումն է։ Այն ինքնուրույն ֆիլմ չէ։
«Մոխրոտիկն» էկրանավորվել է նաև 1988 թվականին, ըստ Ռուդոլֆ Նուրիևի ներկայացման, Ար-դեկո ոճով, որը ռեժիսորը բեմադրել է Գրանդ օպերայում։
Ֆրեդերիկ Աշտոնը բեմադրել է «Մոխրոտը» Կովենտ գարդեն արքունական թատրոնի բեմում 1969 թվականին, այդ ներկայացումը նույնպես էկրանավորվել է։
Ֆրանսիական արվեստի շքանշանի ասպետ և հայտնի պարուսույց, 1993 թվականից` Մոնտե Կառլոյի բալետի տնօրեն Ժան Կրիստոֆ Մայոյի 23 բեմադրություններից մեկը դարձել է «Մոխրոտիկը» բալետը, որն էկրանավորվել է։
Ռեժիսոր Ալեքսանդր Ռոուն 1960 թվականին նկարահանել է «Մոխրոտիկի» «Բյուրեղապակյա կոշիկը» վերնագրով տարբերակը, որտեղ գլխավոր դերում էր Ռաիսա Ստրուչկովան։ Դա Սերգեյ Պրոկոֆևի «Մոխրոտիկը» բալետի էկրանավորումն էր, լիբրետոյի հեղինակը Նիկոլայ Վոլկովն էր, պարուսույցը` Ռոստիսլավ Զախարովը։


== Ծանոթագրություններ ==
Շայնֆելդ

Շայնֆելդ  (գերմ.՝ Scheinfeld), կոմունա Գերմանիայում, Բավարիա երկրամասում։
Ենթարկվում է Միջին Ֆրանկոնիա օկրուգին։ Գտնվում է Այշեի Նոյշտադ-Բադ Վինդսհայմ շրջանում։ Բնակչությունը կազմում է 4662 մարդ (2010 թվականի դեկտեմբերի 31-ի տվյալներով)։ Տարածքը 45.12 կմ² է։ Պաշտոնական կոդը՝  09 5 75 157։
Քաղաքը ստորաբաժանվում է 18 վարչական բաժանմունքների։
Ադիդաս կազմակերպության միակ արտադրամասը Եվրոպայում գտնվում է այս քաղաքում։


== Պատկերասրահ ==

		
		


== Ծանոթագրություններ ==
Գյուլաթաղ (գետակ)

Գյուլաթաղ  կամ Կյուլաթաղ, գետ Կուրի ավազանում, Խաչեն գետի ձախակողմյան օժանդակը։ Սկիզբ է առնում Ղարաբաղի լեռնաշղթայի հյուսիսային հատվածի արևելյան լաջերից և հոսում է հարավ-արևմուտքից հյուսիս արևելք ուղղությամբ։ Գետահովիտն ամբողջությամբ անտառածածկ է։ Ակունքների շրջանում, նրա ձախ ձորալանջին է գտնվում համանուն գյուղը՝ Գյուլաթաղ։


== Ծանոթագրություններ ==
Աղադիր

Աղադիր, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Բնակչության ==
1872-1873 թվականներին ուներ 18 տուն հայ և 5 տուն թուրք բնակիչ, 1914 թվականին` 64 տուն, որից 61 տունը հայկական` 488 բնակչով։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Աղադիրն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջահակիր

«Ջահակիր», գրական, հասարակական շաբաթաթերթ։ Առաջին անգամ լույս է տեսել 1948 թվականին, Կահիրեում։ 1963 թվականից՝ հնչակյան կուսակցության հրատարակություն։


== Խմբագիրներ ==
Խմբագիրներ՝ Հ․ ժամկոչյան, Ա․ Տատրյան, Ս․Պալայան (1963), Ա Մովսեսյան։ Ներկայումս թերթի խմբագիրն եւ տնօրենն ` Մարտիրոս Պալայանը, իսկ խմբագրական խորհրդատուն` Հայկ Ավագյանը։ 
Թերթը նկատելի ավանդ ունի Հայաստանի գիտության ու մշակույթի ձեռքբերումները լուսաբանելու գործում։ Ծանոթացնում է սփյուռքի հայ կենտրոնների հասարակական-մշակութային կյանքին, մեծ տեղ հատկացնում նշանավոր արվեստագետներին, երգիչներին ու գրողներին։ Լուսաբանում է նաև միջազգային իրադարձությունները։
Շաբաթաթերթի գրական բաժնում տեղ են գտել արևմտահայ, սփյուռքի և հայրենիքի ու դասական գրողների գործեր։ Ունեցել է «Մարզական-երիտասարդական» և «Անահիտ» (կանանց համար) ամսօրյա հավելվածներ, "Ծիծեռնակ" երաժշտական հավելվածը (2001-2008 թթ., խմբագիր՝ Հայկ Ավագյան)։


== Ծանոթագրություններ ==


== Արտաքին հղումներ ==
Թերթի էլեկտրոնային հավաքածուն
Սան Չեզարեո

Սան Չեզարեո (իտալերեն՝ San Cesareo), կոմունա Իտալիայում, տեղակայված է Լացիո մարզի Հռոմ գավառում։
Բնակչությունը կազմում է 9441 մարդ, խտությունը կազմում է 429 մարդ/քառ. կմ։ Զբաղեցնում է 22 քառ. կմ տարածք։ Փոստային ինդեքս - 030, հեռախոսային կոդ - 06։
Կոմունայի հովանավորն է Տերասինայի Սուրբ Կեսարիան։ Տոնը նշվում է օգոստոսի 27-ին։


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հերբերտ Կիլպին

Հերբերտ Կիլպին (անգլ.՝ Herbert Kilpin, հունվարի 24, 1870(1870-01-24), Նոթինգհեմ, Նոթթինգեմշիր, Անգլիա, Մեծ Բրիտանիայի և Իռլանդիայի միացյալ թագավորություն - հոկտեմբերի 22, 1916(1916-10-22), Միլան, Իտալիայի թագավորություն), անգլիացի ֆուտբոլային գործիչ, ֆուտբոլիստ և մարզիչ։ Միլան ակումբի հիմնադիրներից մեկը, ինչպես նաև՝ թիմի առաջին մարզիչը։ Ակումբի ավանդական գույների (կարմիր և սև) հեղինակն է։
Եղել է խաղացող մարզիչ։ Նրա օրոք Միլանը (որն այն ժամանակ կոչվում էր «Ֆուտբոլի և Կրիկետի Ակումբ Միլան») երեք անգամ հաղթել է Իտալիայի ֆուտբոլի առաջնությունը. 1901 թվականին, 1906 թվականին և 1907 թվականին, ընդ որում վերջինի ժամանակ թիմի մարզիչն էր Դանիելե Անջելոնին, իսկ Կիլպինը միայն խաղացող էր։ Եղել է նաև ակումբի ավագը (երկրորդը թիմի պատմության մեջ՝ Դավիդ Ալլիսոնից հետո)։
Մահացել է ծանր հիվանդությունից, 46 տարեկան հասակում։ Հիվանդության՝ լյարդի ցիռոզի, առաջացումը կապում են Կիլպինի կողմից չափից շատ վիսկի օգտագործելու հետ։


== Արտաքին հղումներ ==
Կիլպինը magliarossonera.it կայքում(իտալ.)
Հոդված Կիլպինի մասին bbc.co.uk կայքում(անգլ.)
Հոդված clubmilan.net կայքում՝ Կիլպինի մասին Archived 2006-03-03 at the Wayback Machine.(իտալ.)
(3590) Հոլստ

(3590) Հոլստ (անգլ.՝ Holst), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 5-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,250929 ա. մ., առավելագույնը մոտենում է 2,0692 ա. մ. հեռավորության վրա և հեռանում 2,4327 ա. մ.։ Արեգակի շուրջ մեկ ամբողջական պտույտ է կատարում 1233,51 երկրային օրվա ընթացքում, իր ուղեծրով շարժվելով միջինում 0,291851 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3590) Հոլստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
594

594 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 594 թվականն է, 
VI դարի 94-րդ տարին։


== Դեպքեր ==


== Ծնունդներ ==


== Մահեր ==
Զալուժիե (գյուղ, Բելոգորսկի շրջան)

Անվան այլ կիրառումների համար տե՛ս՝ ԶալուժիեԶալուժիե (ուկրաիներեն՝ Залужжя), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Զալուժիե գյուղում բնակվում էր 542 մարդ։ Բնակավայրը զբաղեցնում է 0,189 կմ² տարածք։ Բնակչության խտությունը կազմում էր 2867,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշոտ Ահարոնյան

Աշոտ Սիրասի Ահարոնյան (ապրիլի 7, 1971(1971-04-07), Երևան, Հայկական ԽՍՀ, ԽՍՀՄ), ՀՀ իրավապահ մարմինների գործիչ, ՀՀ ոստիկանության հասարակայնության հետ կապի և լրատվության վարչության պետ։


== Կրթություն ==
1994 թ. – ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։
2005 թ. - ավարտել է ՀՀ ոստիկանության ակադեմիան։


== Ծառայությունը ==
1994-1996 թթ. – ՀՀ ՆԳՆ հասարակական կապերի և լրատվության վարչության թղթակից։
1996-1998 թթ. - «02» շաբաթաթերթի խմբագրության բաժանմունքի պետ։
1998-2002 թթ. – Հասարակայնության հետ կապի և լրատվության վարչության «02» շաբաթաթերթի խմբագրության բաժանմունքի պետ։
2002-2009 թթ. – Հասարակայնության հետ կապի և լրատվության վարչության «02» շաբաթաթերթի գլխավոր խմբագրի տեղակալ։
2009-2011 թթ. – ՀՀ ոստիկանության հասարակայնության հետ կապի և լրատվության վարչության տպագիր և էլեկտրոնային մամուլի բաժնի պետի տեղակալ։
2011 թ. մայիսի 4-ից ՀՀ ոստիկանության հասարակայնության հետ կապի և լրատվության վարչության պետն է։


== Պարգևներ և կոչումներ ==
Ունի ոստիկանության գնդապետի հատուկ կոչում։
«Հասարակական կարգի գերազանց պահպանման համար» մեդալ (2013)։
ՀՀ վարչապետի հուշամեդալ (2014)։
ՀՀ ոստիկանության և այլ նախարարությունների գերատեսչական մեդալներ և կրծքանշաններ։
ՌԴ ՆԳՆ մեդալներ ու կրծքանշաններ։


== Ընտանիք ==
Ամուսնացած է, ունի երկու որդի։


== Ծանոթագրություններ ==


== Արտաքին հղումներ ==
Աշոտ Ահարոնյան
Դերևիշչինա

Դերևիշչինա (ուկրաիներեն՝ Деревищина), գյուղ Ուկրաինայի Ժիտոմիրի մարզի Բարանովի շրջանում։ Հիմնադրվել է 1869 թվականին։
2001 թվականի տվյալներով Դերևիշչինա գյուղում բնակվում էր 37 մարդ։ Բնակավայրը զբաղեցնում է 2,41 կմ² տարածք։ Բնակչության խտությունը կազմում էր 15,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գեղաձոր

Անվան այլ կիրառումների համար տե՛ս՝ Գեղաձոր (այլ կիրառումներ)Գեղաձոր, գյուղ է Հայաստանի Հանրապետության Արագածոտնի մարզում։ Ընդգրկված է Ծաղկահովիտ համայնքի կազմում։


== Անվանում ==
Բնակավայրի ներկայիս անունը Գեղաձոր է։ Ռուսական կայսրության վերջին տարիներին Խորհրդային Միության սկզբնական շրջանում այն ունեցել է Գյոզալդարա, Գյոզալդարա թուրքի, Գյոզալդարա  Վերին անունները։ Գեղաձոր է վերանվանվել 1946 թվականին։


== Աշխարհագրություն ==
Գեղաձոր գյուղը տեղակայված է Արագած լեռան ստորին սարավանդում՝ Գեղաձոր գետակի հովտում, ծովի մակարդակից 2190 մ բարձրության վրա։ Մարզկենտրոն Աշտարակ քաղաքից հեռու է 55 կմ։


=== Կլիմա ===
Կլիման ցուրտ լեռնային է։ Ձմեռները տևական են, ցուրտ, հաստատուն ձնածածկույթով։ Ամառները տաք են, համեմատաբար խոնավ։ Հուլիսյան միջին ջերմաստիճանը տատանվում է 16-18-ի սահմաններում, հունվարյանը՝ -6-ից -8-ի սահմաններում։ Մթնոլորտային տարեկան տեղումների քանակը 450-600 մմ։ Բնական լանդշաֆտները սևահողային տափաստաններ են։Այստեղ աճում են էնդեմիկ և հազվագյուտ տեսակի բույսեր ու ծաղիկներ։


== Բնակչություն ==
Գեղաձորի բնակչության մի մասի նախնիները եղել են 1915 թվականին Օսմանյան կայսրության կողմից իրականացված Հայոց ցեղասպանության հետևանքով Արևմտյան Հայաստանից գաղթած հայեր։
Գեղաձոր ազգաբնակչության փոփոխությունը.
2011 թվականի դրությամբ բնակչությունը կազմում է 1123 մարդ, որից 46% տղամարդիկ են, իսկ կանայք՝ 54%։ Գյուղն ունի 291 տնտեսություն։ 


== Տնտեսություն ==
Գյուղատնտեսական հողահանդակները ծառայում են որպես վարելահողեր, խոտհարքեր։ Մշակում են հացահատիկ (գարի, ցորեն), կորնգան, բանջարաբոստանային կուլտուրաներ՝ հիմնականում կարտոֆիլ, նաև կաղամբ, ճակնդեղ, գազար։ Զբաղվում են խոշոր և մանր եղջերավոր անասնապահությամբ, ոչխարաբուծությամբ։


== Տես նաև ==
Գեղաձորի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Ֆրեդերիկ Բյուլո

Ֆրեդերիկ Բյուլո (ֆր.՝ Frédéric Bulot, սեպտեմբերի 27, 1990(1990-09-27), Լիբրևիլ, Գաբոն), գաբոնցի ֆուտբոլիստ, «Տուր» ֆուտբոլային ակումբի և Գաբոնի ազգային հավաքականի կիսապաշտպանն է։


== Ակումբային կարիերա ==
Բյուլոն Մոնակոյի սանն է։ Ֆրանսիայի առաջնությունում իր առաջին խաղն անցկացրել է 2010 թ․ օգոստոսի 7-ին, երբ թիմը մրցում էր Լիոնի հետ։
2011 թ․ ամռանը Բյուլոն վարձավճարով տեղափոխվում է «Կան»։ Նոր թիմի կազմում իր առաջին հանդիպումն անցկացրել է օգոստոսի 6-ին, երբ թիմը մրցում էր «Վալենսյեն» ակումբի հետ։ Ֆրանսիայի առաջնությունում իր առաջին գնդակը խփել է օգոստոսի 28-ին, երբ թիմը մրցում էր «Ռեն» ակումբի հետ։ Բյուլոն դարձել էր ակումբի առաջատարներից մեկը, գրեթե բոլոր հանդիպումներն անցկացնում էր առանց փոխարինման։
2012 թ․ ամռանը ֆուտբոլիստը տեղափոխվում է բելգիական «Ստանդարտ»։ Տրանսֆերի արժեքը կազմում էր 1.7 միլիոն եվրո։ Բելգիայի առաջնությունում իր առաջին խաղն անցկացրել է հուլիսի 29-ին, երբ թիմը մրցում էր «Զյուլտե Վարեգեմ» ակումբի հետ։ Նոր ակումբի կազմում իր առաջին գոլերը խփել է հոկտեմբերի 7-ին, երբ թիմը մրցում էր «Անդերլեխտ» ակումբի հետ։
2014 թ․ ամռանը Բյուլոն վարձավճարով տեղափոխվում է անգլիական «Չարլթոն Ատլետիկ»։ Չեմպիոնշիփում իր առաջին խաղն անցկացրել է սեպտեմբերի 16-ին, երբ թիմը մրցում էր «Վուլվերհեմպտոն» ակումբի հետ։ Չարլթոնի կազմում իր առաջին գոլը խփել է 2015 թ․ փետրվարի 14-ին, երբ թիմը մրցում էր «Բրենթֆորդ» ակումբի հետ։
2015 թ․ ամռանը ֆուտբոլիստը վերադառնում է Ֆրանսիա կնքելով պայմանագիր «Ռեյմս» ակումբի հետ։ Նոր ակումբի կազմում իր առաջին խաղն անցկացրել է օգոստոսի 9-ին, երբ թիմը մրցում էր «Բորդո» ակումբի հետ։ Բորդոյի կազմում իր առաջին գոլը խփել է «Թուլուզ» ակումբի դեմ անցկացված խաղում։ 2016/17 մրցաշրջանի ավարտից հետո ֆուտբոլիստը դադարեցնում է պայմանագիրը Ռեյմսի հետ։


== Ազգային հավաքականի կազմում ==
2014 թ․ փետրվարին Բյուլոն հրավեր է ստանում և Գաբոնի ազգային հավաքականից, որի կազմում իր առաջին խաղն անցկացրել է մարտի 5-ին, երբ թիմն ընկերական հանդիպում էր անկացնում Մարոկկոյի ազգային հավաքականի հետ։


== Ծանոթագրություններ ==


== Հղումներ ==
Բյուլոն soccerway.com կայքում
Բյուլոն sports.ru կայքում
Բյուլոն soccerbase.com կայքում
Բյուլոն transfermarkt.com կայքում
Բյուլոն national-football-teams.com կայքում
L.A. Woman

L.A. Woman -ը ամերիկյան լեգենդար ռոք խումբ The Doors-ի երգն է։ Երգը համանուն վերնագրով ալբոմից է, որը խմբի վերջին ալբոմն էր Ջիմ Մորիսոնի հետ։ Այս երգում Մորիսոնը նաև ներկայացրել է իր անվան անագրաման՝ "Mr. Mojo Risin'", որը հետագայում մեծ ճանաչում ստացավ, և Մորիսոնին սկսեցին այլ կերպ ուղղակի Mr. Mojo Risin' անվանել։
Երգը ձայնագրվել է խմբի արվեստանոցում Սանտա Մոնիկա բուլվարդում որը գտնվում է Արևմտյան Հոլիվուդում, 1970 դեկտեմբերից մինչև 1971 թվականի հունվարը։ Մորիսոնը իր վոկալային մասը ձայնագրել է բաղնիքում։ Մարկ Բեննոն երկրորդ կիթառիստն էր, և Ջերի Շչեֆը նվագում էր բաս կիթառը։
Ալբոմի քառասունամյակին երգի վերաթողարկված տարբերակը սկսում է "My Country Tis of Thee" երգի կիթառային ռիֆով։


== Տեսահոլովակը ==
1985 թվականին, Մորիսոնի մահվանից տասնչորս տարի անց, Ռեյ Մանզարեկը նկարահանել է տեսահոլավակ երգի համար։ Այն հեռարձակվել է MTV-ով, և ընդգրկվել է խմբի Dance on Fire ֆիլմում։


== Բառերը ==
Երգի բառերը գրվել են դեղին գույնի A4 տեսակի թղթի վրա։ Եվ այս բառերը վաճառվել է Բերկշիրում աճուրդի ժամանակ 2010 թվականի օգոստոսի 4-ին, 13,000 ֆունտով։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
5-րդ հարավային զուգահեռական

5-րդ հարավային զուգահեռականը հասարակածից 5° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով և Ատլանտյան օվկիանոսով։ 

Լայնության մեկ աստիճանին համապատասխանում է 110 899 մ։
Հասարակածից հեռավորությունն է 553 կմ։


== Հատվող տարածքները ==


== Տես նաև ==
6-րդ հարավային զուգահեռական
4-րդ հարավային զուգահեռական


== Ծանոթագրություններ ==
Այսեն (Չիլի)

Անվան այլ կիրառումների համար տե՛ս՝ Այսեն (այլ կիրառումներ)Այսեն (իսպ.՝ Aisén), կոմունա Չիլիում։ Վարչական կենտրոնը Պուերտո Այսեն քաղաքն է։ Բնակչությունը՝ 25011 մարդ (2007)։ Քաղաքը և կոմունան մտնում են Այսեն պրովինցիայի և Այսեն դել Խեներալ Կարլոս Իբանիես դել Կամպո մարզի մեջ։
Կոմունայի տարածքը՝ 29 796 կմ²։ Բնակչության խտությունը՝ 0,89 մարդ/կմ²։


== Տեղադրություն ==
Պուերտո Այսեն քաղաքը գտնվում է մարզի վարչական կենտրոն՝ Կոյայկե քաղաքից 53 կմ հյուսիս-արևմուտք։ Կոմունան սահմանակից է՝

հյուսիսում՝ Սիսնես կոմունայի
արևելքում՝ Կոյայկե, Չիլե Չիկո, Ռիո Իբանիես կոմունաների
հարավում՝ Տորտել կոմունայի հետ։Կոմունայից արևմուտք գտնվում է Խաղաղ օվկիանոսը։


== Ժողովրդագրություն ==
Ըստ մարդահամարի տվյալների, որն անց է կացվել Վիճակագրության ազգային ինստիտուտի կողմից, կոմունայի բնակչությունը կազմում է 25011 մարդ, որոնցից 13255-ը՝ տղամարդ և 11756-ը՝ կին։
Կոմունայի բնակչությունը կազմում է Այսեն դել Խեներալ Կարլոս Իբանիես դել Կամպո մարզի ընդհանուր բնակչության 24,91%-ը, ընդ որում՝ 10,1%-ը՝ ապրում է գյուղական, իսկ 89,9%-ը՝ քաղաքային բնակավայրերում։


=== Գլխավոր բնակավայրեր ===
Պուերտո Այսեն (քաղաք) - 16936 բնակիչ
Վիլյա Մանիգուալես (գյուղ) - 1401 բնակիչ
Պուերտո Չակաբուկո (գյուղ) - 1243 բնակիչ


== Արտաքին հղումներ ==
Կոմունայի պաշտոնական կայք